ඒ සඳහා සහභාගි විය හැකි උපරිම පුද්ගලයින්ගේ සංඛ්‍යාව 25ක් පමණයි.රැස්වීම්, සම්මන්ත්‍රණ ආදිය පැවැත්වීමට ලබන 20 වන දා දක්වා අවසර හිමි වන්නේ නැහැ.බැංකු, මූල්‍ය ආයතන සහ සාමාන්‍ය වෙළදසැල් සඳහා ද එහි රැදවිය හැකි ධාරිතාවයෙන් සියයට 25ක් පමණක් ඇතුළු කර ගැනීමට අවසර හිමි වනවා.ජංගම සහ පදික වෙළදුන්ට දැඩි සෞඛ්‍ය මාර්ගෝපදේශවලට අනුකූලව තම වෙළදාම් කටයුතු සිදුකළ  හැකි බවයි සංශෝධනයට ලක් කළ නව මාර්ගෝපදේශන මාලාවේ දැක්වෙන්නේ.එමෙන්ම අපනයනය කලාප තුළ කටයුතු අදාළ කර්මාන්තශාලා පිහිටි ප්‍රදේශයේ සෞඛ්‍ය වෛද්‍ය නිළධාරීවරයාගේ අධීක්ෂණය යටතේ ජෛව ආරක්ෂක බුබුළකට යටත්ව සිදුකළ යුතු අතර, සේවකයන් ප්‍රවාහනය සහ ඔවුන්ට ඉදුම් හිටුම් ලබාදීම ඒ යටතේ සිදුකළ යුතුයි.පෞද්ගලික අංශය අවම කාර්ය මණ්ඩලයකින් කටයුතු පවත්වාගෙන යාමටත් අනෙකුත් කාර්ය මණ්ඩලවලට නිවසේ සිට රාජකාරී කිරීමටත් උපදෙස් ලබාදී තිබෙනවා.